KOKOAAN SUUREMPI Kihniön kunta hakee HYVINVOINTIJOHTAJAA

Kihniön kunta on Pohjois-Pirkanmaan kunta, jossa on vahvasti panostettu viimevuosina kuntalaisten hyvinvoinnin tukemiseen. Kihniön yhtenäiskoulu ja Kettukallion päiväkoti toimivat yhtenäisissä tiloissa, joiden viereen on juuri valmistunut uusi lähiliikunta-alue sekä kuntosali. Ulkoilureittejä ja lähiliikuntapaikkoja löytyy moneen lajiin ja kuntamme on tunnettu kauniista luonnostamme ja 53 järvestämme. Sijaintimme on mainio kolmen maakunnan risteyksessä.

Ketterässä kunnassamme on tekemisen meininki ja hyvinvointijohtajana pääset käyttämään osaamistasi monipuolisesti ja kehittämään uudenlaisia yhdyspintoja maakuntaan. Yhteisöllisyys ja kuntalaisia lähellä toimiva työskentely antavat mahdollisuuden aitoon vuorovaikutukseen asukkaiden kanssa. Tukenasi on johtoryhmä sekä osaavat ammattilaiset sivistyksen hallinnonalalla.

Hyvinvointijohtajana ohjaat toimialasi kokonaisuutta ja vastaat talouden suunnittelusta ja seurannasta. Toimit sivistyslautakunnan esittelijänä, kuulut kunnan johtoryhmään ja vastaat tiedottamisesta. Hyvinvointijohtajana toimit sivistystoimen ylimpänä viranhaltijana. Rehtori vastaa yhtenäiskoulun toiminnasta. Kaikkiaan sivistystoimessa työskentelee noin 50 henkilöä.

Hyvinvointijohtajana toimit myös kunnan hankevastaavana, hyvinvointi- ja kotouttamiskoordinaattorina ja kulttuurisihteerinä, joka kehittää kunnalle kuuluvaa terveyden ja hyvinvoinnin edistämistehtävää, kuntalaisten osallisuuden lisäämistä sekä hyvinvointialueen, kolmannen sektorin ja muiden sidosryhmien kanssa tehtävää yhteistyötä.

Viran kelpoisuusvaatimuksena on ylempi korkeakoulututkinto. Eduksi katsotaan hyvinvoinnin edistämisen ja sivistystoimen tuntemus.

Virkaan valittavan on esitettävä nähtäväksi lain 504/2002 edellyttämä rikostaustaote ja toimitettava hyväksyttävä lääkärintodistus terveydentilastaan ennen tehtävän vastaanottamista. Tehtävään valittavalta voidaan pyytää huumausainetestiä koskeva todistus. Virassa noudatetaan 6 kuukauden koeaikaa.

Virkasuhteen palkkaus- ja muut ehdot määräytyvät Kunnallisen virka- ja työehtosopimuksen mukaan. Oman palkkatoivomuksen voi esittää.

Kunnanhallitukselle osoitetut hakemukset liitteineen tulee toimittaa 16.1.2023 klo 16:00 mennessä osoitteella: Kihniön kunnanhallitus, Kihniöntie 46, 39820 Kihniö. Sähköposti kihnio@kihnio.fi Hakemuksia ei palauteta.

Lisätiedot: kunnanjohtaja Petri Liukku 0447541201 ja sivistystoimenjohtaja Matti Sillanpää 0447541202